
Tasg 1-Datblygu’ch sgiliau: gweledigaeth o lwyddiant fel   athro dan hyfforddiant

 Llwyddiant 
	 
	Yn fy marn i mae llwyddiant yn rhywbeth gellir ei gysylltu â cyflawniad. Mae llwyddiant i mi yn fwy na chael gradd ar ôl brifysgol yn unig, mae hefyd i lwyddo yn fy nodau personol. Un o fy mhrif nodau llwyddiant fyddai cael gradd ar ôl y brifysgol.  Ynghyd â hynny rwy'n gobeithio cael swydd ar ôl hynny y byddaf yn ei mwynhau er mwyn bod yn llwyddiannus.  Yn fy marn i hapusrwydd yw un o’r ffactorau pwysicaf llwyddiant.  Cwrdd â phobl newydd a gwneud ffrindiau am byth yw nod hollol bwysig er mwyn fod yn hapus a llwyddiannus.  Peth arall o lwyddiant i mi fyddai mwynhau'r hyn rwy'n ei wneud ac edrych ymlaen at fy swydd bob bore.  Yn olaf, mae gwneud gwahaniaeth i’ch bywyd chi neu fywyd pobl eraill hefyd yn ffactor pwysig yn fy marn i.

Tasg 2- Datblygu Meddwl Beirniadol

	Mae meddwl yn feirniadol yn weithgaredd gwybyddol sydd yn broses sy’n dibynnu, a datblygu ystod eang o sgiliau a hefyd datblygu rhinweddau personol.  Fel gweithgareddau eraill mae’n gwella gydag ymarfer.  Proses gymhleth o drafodaeth yw meddwl yn feirniadol.  Mae’n cynnwys pethau fel; adnabod swyddi pobl, gwerthuso’r dystiolaeth, pwyso a mesur dadleuon a thystiolaeth gyferbyniol yn deg, darllen rhwng y llinellau, cydnabod technegau, myfyrio ar faterion, dod i gasgliadau, ac yn olaf cyflwyno safbwynt.  I rai pobl mae rhaid iddyn nhw newid ymddygiad er mwyn meddwl yn feirniadol.  I bobl eraill mae gwendidau mewn galluoedd meddwl beirniadol yn dod o agweddau at feirniadaeth, a phryder am ganlyniadau posibl.  Mae yna lawer o fuddion o ran meddwl yn feirniadol.  Mae rhai o’r buddion hyn yn cynnwys; “gwell sylw ac arsylwi, darllen â mwy o ffocws, gwell gallu i nodi'r pwyntiau allweddol mewn testun neu neges arall yn hytrach na chael eich tynnu sylw gan ddeunydd llai pwysig, gwell gallu i ymateb i’r pwyntiau priodol mewn neges, gwybodaeth am sut i gyfleu’ch pwynt eich hun yn haws, a sgiliau dadansoddi y gallwch ddewis eu defnyddio mewn amrywiaeth o sefyllfaoedd.” (Cottrell, 2013).  Mae datblygu sgiliau meddwl yn feirniadol yn gallu cymryd llawer o amynedd a chymhwysedd.  Ar y llaw arall mae’r gwobrau yn cynnwys galluoedd gwell yn gwneud dyfarniadau, gweld rhesymu diffygiol, gwneud dewisiadau o sefyllfa fwy gwybodus a gwella’ch gallu i ddylanwadu ar eraill.  Mae’n debygol eich bod chi’n ei feddu rhai o’r sgiliau mha yn barod i ymdopi gyda bywyd bob dydd, gwaith neu astudiaeth flaenorol. Er hynnu, y mwyaf datblygedig yw lefel yr astudiaeth/maes proffesiynol, y mwyaf mireinio mae’n rhaid i’r sgiliau mha fod. Y gwella mae’r sgiliau mha, y fwy galluog ydych chi i ymgymryd â phroblemau cymhleth.
Tasg 3- Datblygu Meddwl Beirniadol

‘Fy marn i am Addysg yng Nghymru’
	Mae fy marn i ynglyn ag addysg yng Nghymru yn dechrau gyda’r Cwricwlwm Newydd i Gymru 2022.  Nod y cwricwlwm Newydd hwn yw codi safonau addysg yng Nghymru. Yn fy marn i mae hwn yn hanfodol dros y blynyddoedd nesa, i sicrhau gall plant a phobl ifanc fyw fywyd personol, dinesig a proffesiynol.  Y newid mwyaf am y cwricwlwm hwn yw iddo gael ei greu ar gyfer Cymru gan Gymru.  Mae hyn yn bwysig oherwydd bod ein hanghenion ni ein hunain yn bwysicach i ni nag ydyn nhw i unrhyw wlad arall.  Fe fydd y newidiad yn paratoi plant a phobl ifanc mewn dyfodol lle mae ffactorau fel sgiliau digidol, y gallu i addasu a chreadigrwydd, cymysgedd o brofiadau, gwybodaeth a sgiliau ar werthoedd a diwylliant Cymreig, yn hanfodol.  Mae’r Cwricwlwm i Gymru 2022 yn rhoi dysgu mewn i drefn lle mae bob maes dysgu a phrofiad yn bwysig.  Mae cwricwlwm ysgolion yn Gymru, fel yn Lloegr a Gogledd Iwerddon, wedi bod yn statudol ers 1988.  Mae’r newidiad yn gyfeiriad y cwricwlwm newydd yn gysylltiedig â Graham Donaldson, oedd adroddiad e ‘Successful Futures’, wedi cyhoeddi yn Chwefror 2015, wedi ei derbyn yn llawn gan lywodraeth Cymru.
	Yn fy marn mae pedwar diben y cwricwlwm newydd yn hanfodol i arwain pob penderfyniad yn y dyfodol ynghylch blaenoriaethau addysgol cenedlaethol a lleol.  Dylai’r pedwar diben yn golygu bydd pob plentyn a pherson ifanc yn: dysgwyr uchelgeisiol a galluog, cyfrannwr mentrus a creadigol, unigolion hyderus ac iachus, ac yn olaf dinasyddion moesegol a gwybodus.  Mae’r dibenion hyn yn caniatáu i blant fod yn barod am fywyd ac nid dim ond ar gyfer y bennod ysgol nesaf.  

“Ar lechen, dalen a disg
			Ni heneiddiodd ein haddysg”
						(Jones, C, W.)
	Mae’r cwpled hwn gan Ceri Wyn Jones yn cynrychioli fod diben addysg yr un peth ar hyd y canrifoedd, er gwaethaf y dechnoleg a allai gael ei hanfonebu yn y gwersi heddiw.  Rwy’n cytuno â hyn oherwydd mae’n amlwg bod dulliau addysgu’n gwella ond yn y bôn mae wedi bod yr un nod erioed.  Mae’r cwpled hefyd yn dangos, er bod y newid yn fawr, fod y nod yn ei hanfod yr un fath ag oedd dros y blynyddoedd.  Er hynnu oedd angen rhywbeth i newid i godi profiadau plant yng Nghymru.  
	 Mae’r newidiad yn y cwricwlwm newydd i Gymru 2022 yn hollol bwysig oherwydd mae’n benodol i Gymru.  Mae hyn yn bwysig i Gymru, i sicrhau fod y genhedlaeth nesaf yn barod i ddysgu trwy gydol eu bywyd.  Rwy’n cytuno ag adroddiad Graham Donaldson oherwydd ei fod yn dangos yr hyn sydd ei angen ar Gymru er mwyn gwella bywyd a sgiliau dysgu plant a phobl ifanc.  Yn ôl y drafft cwricwlwm i Gymru 2022, mae chwe maes dysgu a phrofiad, sef: “Celfyddydau Mynegiannol; Dyniaethau; Gwyddoniaeth a Thechnoleg; Iechyd a Lles; Ieithoedd, Llythrennedd a Chyfathrebu; Mathemateg a Rhifedd” (Llywodraeth Cymru, 2019. Tud 7).  Mae’r pynciau hyn yn y rhai mwyaf pwysig i dwf ymennydd plant a phobl ifanc, felly yn fy marn i mae’n hanfodol fod athrawon yn canolbwyntio ar y maesydd dysgu hyn.

